Document ID: 31979R2478

ΚΑΝΟΝΙΣΜΟΣ (ΕΟΚ) αριθ. 2478/79 ΤΗΣ ΕΠΙΤΡΟΠΗΣ της 9ης Νοεμβρίου 1979 περί τροποποιήσεως του κανονισμού (ΕΟΚ) αριθ.262/79 "περί πωλήσεως σε μειωμένη τιμή του βουτύρου που προορίζεται για την παρασκεύη προϊόντων ζαχαροπλαστικής, παγωτών και άλλων τροφίμων, όσον αφορά τις άψητες ζύμες"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 1761/78(2), και ιδίως το άρθρο 6 παράγραφος 7,
Εκτιμώντας:
ότι, με ισχύ την 5η Μαρτίου 1979, το άρθρο 4 του κανονισμού (ΕΟΚ) αριθ. 262/79 της Επιτροπής(3), όπως τροποποιήθηκε από τον κανονισμό (ΕΟΚ) αριθ. 545/79(4), προβλέπει τη δυνατότητα μεταποιήσεως σε άψητη ζύμη του βουτύρου που πωλείται βάσει αυτού του κανονισμού-
ότι, εν όψει της εμπειρίας που έχει αποκτηθεί με τη χρησιμοποίηση αυτής της δυνατότητος και προκείμενου να παρακινηθεί η χρησιμοποίηση του βουτύρου στην παρασκευή του εν λόγω προϊόντος, αποδεικνύεται σκόπιμο να γίνουν ελαστικές οι προδιαγραφές οι σχετικές με την ελάχιστη περιεκτικότητά του σε αλεύρι, καθώς και με τη μέγιστη περιεκτικότητα του σε λιπαρές ουσίες που προέρχονται από το γάλα-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 4 του κανονισμού (ΕΟΚ) αριθ. 262/79 τροποποιείται ως εξής:
Στο στο σημείο 3 "τύπος Γ" υπό α) αα), το ποσοστό "55%", που αναγράφεται στην πρώτη περίπτωση αντικαθίσταται από το "51%" και το ποσοστό "40%", που αναγράφεται στην τρίτη περίπτωση, αντικαθίσταται από το "45%".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στα προϊόντα που παρασκευάζονται μετά από αυτή την ημερομηνία.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 9 Νοεμβρίου 1979.

Labels: 3
17
6